Kawakah Urang Maninggal Hidup Lagi?
Apa jawaban Pian . . .
Kawa.
Kada kawa.
Kada tahu.
APA NANG KITAB SUCI PADAHAKAN
”Sabarataan urang maninggal pacangan hidup lagi.”—Kisah 24:15, Terjemahan Baru.
MANFAATNYA GASAN PIAN
Pian kawa tabah wayah ada kaluarga atawa kakawalan nang maninggal.—2 Korintus 1:3, 4.
Pian kada tapi gair lagi lawan kamatian.—Ibrani 2:15.
Kita pasti kawa batamu lagi lawan bubuhannya nang sudah maninggal.—Yohanes 5:28, 29.
KAWAKAH KITA PARCAYA APA NANG DIPADAHAKAN KITAB SUCI?
Kawa. Sadikitnya ada tiga alasan:
Allah nang maulah kahidupan. Kitab Suci bapadah kahidupan asalnya dari Allah Yehuwa. (Mazmur 36:9; Kisah 17:24, 25, Terjemahan Dunia Baru) Sidin nang mambari kahidupan, pasti kawa mahidupakan lagi urang nang sudah maninggal.
Bahari Allah suah mahidupaakan urang nang maninggal. Kitab Suci mangisahakan ada dalapan urang nang dihidupakan lagi di bumi. Ada nang tuha, anum, lakian, wan binian. Ada nang hanyar haja maninggal, tapi ada jua nang sudah dikubur ampat hari!—Yohanes 11:39-44.
Allah kena handak banar mahidupakan lagi urang nang maninggal. Allah Yehuwa muar banar lawan kamatian. Kamatian ngitu musuh Sidin. (1 Korintus 15:26) Kada lawas lagi, Allah Yehuwa pacangan mahapus kamatian. Sidin ”kaganangan” banar mahidupakan urang maninggal nang Sidin ingat. Bubuhannya pacangan dihidupakan lagi di bumi.—Ayub 14:14, 15.
GASAN DIPIKIRAKAN
Kanapa kita jadi tuha wan maninggal?
Kitab Suci manjawab partanyaan ngitu di KEJADIAN 3:17-19 wan ROMA 5:12.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn